Bratislava – mestská časť Lamač

Bratislava – mestská časť Lamač (iné názvy: Bratislava-Lamač, Mestská časť Lamač, Lamač; , ) je mestská časť Bratislavy v okrese Bratislava IV. Jej súčasťou sú miestne časti Podháj a Rázsochy.

Tunajšou dominantou je rímskokatolícky kostol svätej Margity, nachádza sa tu aj kaplnka svätej Rozálie z roku 1682. Kostol svätej Margity bol postavený v rokoch 1947-1951. Posvätil ho 1. júla 1951 Ambróz Lazík.

Lamač je obec s bohatou históriou, založená v 16. storočí chorvátskymi kolonistami. V minulosti bol známy ako vinárska oblasť a ako poľnohospodárska a ovocinárska zásobáreň pre bratislavské trhy.

Súčasťou hlavného mesta je od roku 1946. Významnou pamiatkou je pomník ukončenia rakúsko-pruskej vojny, tiež pamätník na padlých Lamačanov počas prvej svetovej vojny. Lamač ponúka záujemcom priaznivé podmienky na turistiku i cykloturistiku.

 Ulice a námestia 
Historické jadro pôvodného Lamača tvorí Vrančovičova ulica. Štvrte rodinných domov sa nachádzajú južne od pôvodnej zástavby a v lokalite Segnáre a Podháj. Sídlisková výstavba je sústredená severne na uliciach Studenohorská, Bakošova, Heyrovského a Na barine. Centrum Lamača je Malokarpatské námestie, kde sa nachádza väčšina občianskej vybavenosti a konajú sa tu aj narôznejšie kultúrne a spoločenské podujatia.

 Zoznam ulíc 
Bakošova, Borinská, Cesta na Klanec, Furmanská, Hany Ponickej, Havelkova, Heyrovského, Hodonínska, Kunerádska, Lamačská cesta, Lediny, Na barine, Pod násypom, Pod Zečákom, Podháj, Podlesná, Povoznícka, Pridánky, Rácova, Rajtákova, Rozálska, Segnáre, Skerličova, Stanekova, Studenohorská, Ulica Valentína Matrku, Vrančovičova, Vysokohorská, Záhrady, Zelenohorská, Zhorínska, Zidiny, Zlatohorská

 Vzdelávacie inštitúcie 
 ZŠ s MŠ, Malokarpatské námestie

 Kultúra a voľný čas 
 Kino Lamač, Malokarpatské námestie
 Materské centrum Obláčik, Zlatohorská

Každoročne sa konajú Rozálske hody (istý čas známe ako Hrubé hody), termín ich konania je na sviatok sv. Rozálie na začiatku septembra.

 Osobnosti 

 František Kovár - slovenský herec a pedagóg
 Jozef Iľko slovenský meteorológ
 Milan Zemko slovenský historik
 Tereza Gašparíková slovenská prekladateľka a tlmočníčka
 Peter Gašparík slovenský spisovateľ a režisér
 Lukáš Haraslín slovenský profesionálny futbalista

 Národnostné zloženie 

1991:
Slováci - 6 634 (94,72%)
Maďari - 161 (2,3%)
Česi - 130 (1,86%)
Ostatné/nezistená - 79 (1,13%)
Spolu - 7 004 (100%)

2001:
Slováci - 6 143 (93,87%)
Maďari - 138 (2,11%)
Česi - 116 (1,77%)
Ostatné/nezistená - 147 (2,25%)
Spolu - 6 544 (100%)

2011:
Slováci - 6 151 (92,22%)
Maďari - 150 (2,25%)
Česi - 88 (1,32%)
Ostatné - 122 (1,83%)
Nezistená - 159 (2,38%)
Spolu - 6 670 (100%)

 Šport a turistika 
Športové zariadenia:
 Kúpalisko Lamač, Pod násypom
 Zimný štadión ICE Arena, Borinská
 Futbalové ihrisko FK Lamač, Na barine
 Športová hala, Na barine

Lamač je východiskom peších a cykloturistických trás do Malých Karpát.

 Obchodná sieť 
Priamo v Lamači sa nachádzajú supermarkety Tesco Expres na mieste bývalej Remy 1000 a Lidl, tesne za hranicou Lamača v katastrálnom území mestskej časti Karlova Ves sa nachádza hypermarket Obchodné centrum Galéria Bratislava Lamač a v mestských častiach Lamač, Dúbravka a Devínska Nová Ves stavajú mestskú štvrť Bory, v nej Bory Mall a v novembri 2011 otvorený veľkoobchod METRO Cash & Carry Slovakia.

Okrem nich sa v Lamači nachádzajú ďalšie menšie obchody:
 predajňa hydiny Čviro

 Doprava 
Železničná doprava je reprezentovaná traťou 110 Bratislava – Kúty – Břeclav so stanicou Bratislava-Lamač.

Z cestnej dopravy je najvýznamnejšia diaľnica D2 s križovatkami Lamač a Polianky a cesta I/2.

 Mestská hromadná doprava 

 Galéria 

 Referencie 

 Externé odkazy 
 Oficiálna stránka

Lamač
Kategória:Okres Bratislava IV
Lamač
Lamač